Бегов мост у Станичењу
Бегов мост на реци Темштица у Станичењу, у граду Пироту је грађевина из времена античког Рима, чији лукови дужине 25 m никада нису спојили две обале али се ипак назива мостом. Подигли су га Римљани у 2. или 3. веку док су их путеви водили ка истоку. Никада није отркивено зашто мост није завршен и зашто се мост назива Бегов. О мосту се једино зна да је назван по неком турском бегу, највероватније из 17. века, који га је делимично реконструисао, међутим ни тада није био завршен.  

Основе моста и лучна конструкција од пешчара потичу из римског периода. Иако недовршен, мост је доста путио служио својој сврси и то захваљујући људима који су са обале постављали дрвену грађу преко њега. Било је доста таквих импровизација, а томе сведоче и остаци камена на левој обали, на којој је после ослобођења од Турака био свињски обор. Већи део каменог моста је очуван, а Бегов мост је проглашен спомеником културе. Изградњом Коридора 10 пронађен је велики број археолошких налазишта.

Галерија

Види још 
 Пирот
 Станичење
 Темштица

Референце

Спољашне везе 

 Сајт града Пирота
 GradPirot.com - Информативни Веб Портал Града Пирота, све о Пироту на једном месту.
 Удружење историчара Пирота
 Завод за заштиту споменика културе Ниш
 Бегов мост

Непокретна културна добра
Грађевине у Пироту
Споменици културе у Пиротском округу
Камени мостови у Србији
Саобраћај у Пироту